

ที่ มท ๐๘๑๖.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน ๒๕๖7

เรื่อง ขอความอนุเคราะห์ตอบแบบสำรวจการดำเนินงานป้องกันควบคุมโรคและภัยสุขภาพ สำหรับครูผู้ดูแลเด็ก

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือกรมควบคุมโรค ที่ สธ 0410.9/2415 ลงวันที่ 11 เมษายน 2567 จำนวน 1 ฉบับ

2. QR Code แบบสำรวจ “การดำเนินงานป้องกันควบคุมโรคและภัยสุขภาพฯ” จำนวน 1 ฉบับ

ด้วยกรมควบคุมโรคแจ้งว่า ได้มีการผลักดันนโยบาย มาตรการ และสร้างกลไกความร่วมมือเครือข่าย  
ในการเฝ้าระวังป้องกันควบคุมโรคติดต่อในเด็ก ร่วมกับกรมส่งเสริมการปกครองท้องถิ่นและหน่วยงานที่เกี่ยวข้อง   
ในการพัฒนาวิชาการ และนวัตกรรม รวมทั้งสนับสนุนมาตรการการดำเนินงานเฝ้าระวังป้องกันควบคุมโรคติดต่อ  
และภัยสุขภาพในเด็กให้กับครูผู้ดูแลเด็กอย่างต่อเนื่อง เพื่อติดตามการดำเนินงานตามมาตรการและรับทราบปัญหาอุปสรรค ในการดำเนินงานเฝ้าระวังป้องกันควบคุมโรคติดต่อและภัยสุขภาพสำหรับครูผู้ดูแลเด็ก   
ได้อย่างมีประสิทธิภาพ จึงขอความอนุเคราะห์กรมส่งเสริมการปกครองท้องถิ่นแจ้งองค์กรปกครองส่วนท้องถิ่น  
ที่มีสถานศึกษาระดับปฐมวัยในสังกัด ตอบแบบสำรวจการดำเนินงานป้องกันควบคุมโรคและภัยสุขภาพ   
สำหรับครูผู้ดูแลเด็ก ในรูปแบบออนไลน์ผ่าน Google Form เพื่อนำข้อมูลไปใช้ในการสนับสนุนข้อมูลทางวิชาการ และวางแผนปรับมาตรการด้านการเฝ้าระวังป้องกันควบคุมโรคให้เหมาะสมต่อไป

กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวเป็นไปด้วย  
ความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาระดับปฐมวัยในสังกัด (โรงเรียนที่จัดการศึกษาปฐมวัยและศูนย์พัฒนาเด็กเล็ก) มอบหมายผู้แทนในสถานศึกษา แห่งละ 1 ท่าน ได้แก่ ครูอนามัยโรงเรียน หรือครูผู้ดูแลเด็ก ตอบแบบสำรวจการดำเนินงานป้องกันควบคุมโรคและภัยสุขภาพ   
สำหรับครูผู้ดูแลเด็ก ในรูปแบบออนไลน์ผ่าน Google Form ภายในวันพฤหัสบดีที่ 30 พฤษภาคม 2567  
เพื่อนำข้อมูลไปใช้ในการสนับสนุนข้อมูลทางวิชาการ และวางแผนปรับมาตรการด้านการเฝ้าระวังป้องกันควบคุมโรคให้เหมาะสมต่อไป รายละเอียดตาม QR Code และสิ่งที่ส่งมาพร้อมนี้ ทั้งนี้ หากมีข้อสงสัยสามารถประสานงาน  
กับนางสาวจันทร์จิรา เสนาพรม ตำแหน่ง นักวิชาการสาธารณสุขปฏิบัติการ กองโรคติดต่อทั่วไป โทร 0 2590 3183

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. ………………………………………………

...................................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐00 ต่อ 5344

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวกุลิสรา จำปาหอม โทร. 06 3210 4741